

Respublikinė metodinė-praktinė konferencija

**ŠIUOLAIKINĖS REABILITACIJOS IR SPORTO PRAKTIKOS SPRENDIMAI UGDANT VAIKUS, TURINČIUS VIDUTINIŲ, DIDELIŲ IR LABAI DIDELIŲ SPECIALIŲJŲ UGDYMOSI POREIKIŲ**

2024-11-14

**KVIETIMAS**

Kviečiame mokyklų ir ikimokyklinio ugdymo įstaigų **reabilitacijos specialistus, judesio korekcijos ir fizinio ugdymo pedagogus,** dirbančius su mokiniais, turinčiais vidutinių, didelių ir labai didelių specialiųjų ugdymosi poreikių, dalyvauti respublikinėje metodinėje-praktinėje konferencijoje **„Šiuolaikinės reabilitacijos ir sporto praktikos sprendimai ugdant vaikus, turinčius vidutinių, didelių ir labai didelių specialiųjų ugdymosi poreikių“**,kuri vyks 2024 m. lapkričio 14 d. Šiaulių „Spindulio“ ugdymo centre (Dainų g. 96, Šiauliai).

**KONFERENCIJOS TIKSLAS**

Pasidalinti gerąja metodine, praktine darbo patirtimi, pristatyti inovatyvias darbo priemones, taikomas reabilitacijoje ir sporto užsiėmimuose.

**KONFERENCIJOS UŽDAVINIAI**

1. Aptarti naujausias reabilitacijos ir sporto praktikas, taikomas vaikams su specialiaisiais ugdymosi poreikiais, siekiant aktyvesnio jų įsitraukimo ir geresnių rezultatų.
2. Skatinti kūrybingumą ir inovatyvumą šių sričių specialistų darbe, efektyvesnių priemonių kūrimą.
3. Dalintis gerąja praktika ir patirtimi, skatinančia nuolatinį profesinį tobulėjimą.

**KONFERENCIJOS RENGĖJAI**

Konferenciją organizuoja Šiaulių „Spindulio“ ugdymo centro darbo grupė. Už konferencijos sklaidą atsakinga kineziterapeutė Ieva Dakanė.

Konferencijos koordinatorė – Regina Simulikienė, Šiaulių švietimo kompetencijų centro metodininkė.

Informacija teikiama mob. tel. +370 602 93928, el. p. suc.konferencija@gmail.com.

**KONFERENCIJOS PRANEŠIMŲ REIKALAVIMAI**

* Pranešimų forma – žodinis arba vaizdinis pranešimas. Pristatymo forma (PowerPoint ar kitos analogiškos programos demonstracine forma, kartu su garsiniais autoriaus komentarais, vaizdo pranešimas, praktikinė veikla ir pan.) pasirenkama dalyvių.
* Pranešimo trukmė 10–15 min.
* Pranešimai gali būti parengti individualiai arba kelių autorių.
* Pranešimų turinys turi atitikti konferencijos tikslus.
* Pranešėjai užtikrina, kad jų pateiktos medžiagos turinys nepažeidžia kitų autorių teisių.

**KONFERENCIJOS ORGANIZAVIMAS**

* Konferencija vyks **2024 m.** **lapkričio 14** **d. 12.00 val.** Šiaulių „Spindulio“ ugdymo centre (Dainų g. 96, Šiauliai).
* Dalyvių registracija 11.30 – 12.00 val.
* Konferencijos pradžia 12.00 val.
* Detali konferencijos darbotvarkė bus nurodyta programoje.
* Pranešėjų registracija vyksta iki **2024 m. lapkričio 5 d.** siunčiant užpildytą anketą (žr. priedą) el. paštu suc.konferencija@gmail.com ir užsiregistruojant registracijos sistemoje [www.semiplius.lt](http://www.semiplius.lt).
* Klausytojai į konferenciją registruojasi sistemoje [www.semiplius.lt](http://www.semiplius.lt).
* Pateikę anketą ir registravęsi „Semiplius“ dalyviai sutinka būti renginyje fotografuojami. Nuotraukos ir anketoje nurodyti asmens duomenys (vardas, pavardė, įstaiga) gali būti panaudoti konferencijos viešinimo tikslais.
* Dalyvio mokestis – 2 Eur. Mokėti bankiniu pavedimu. Juridiniai ir fiziniai asmenys (iš asmeninių lėšų): LT73 7300 0100 8725 3055 AB bankas „Swedbank“, banko kodas 73000. Biudžetinės įstaigos: LT68 7300 0100 8697 6113 AB bankas ,,Swedbank“, banko kodas 73000. Lėšų gavėjas – Šiaulių švietimo kompetencijų centras, kodas 300056938.Mokėjimo paskirtyje būtinai nurodykite dalyvio **vardą, pavardę, renginio pavadinimą.**
* Kelionės išlaidų organizatoriai neapmoka.
* Konferencijos dalyviams bus išduodami pažymėjimai apie dalyvavimą ir pranešimų pristatymus.
* Konferencijos organizavimo tvarka gali būti tikslinama.

Priedas

Reabilitacijos specialistų, judesio korekcijos ir fizinio ugdymo pedagogų - pranešėjų registracijos į konferenciją

*„Šiuolaikinės reabilitacijos ir sporto praktikos sprendimai ugdant vaikus, turinčius vidutinių, didelių ir labai didelių specialiųjų ugdymosi poreikių“*

**ANKETA**

|  |  |  |  |  |  |
| --- | --- | --- | --- | --- | --- |
| Pranešėjovardas, pavardė, kvalifikacinė kategorija | Telefono nr., el. paštas | Ugdymo įstaiga, adresas | Pranešimopavadinimas, trumpa anotacija | Reikalingos IKT, techninės priemonės | Pranešimo trukmė |
|  |  |  |  |  |  |

Užpildytą anketą siųsti adresu suc.konferencija@gmail.com iki 2024 m. lapkričio 5 d.